ai4bharat/Pralekha huggingface dataset:
କ୍ୟାବିନେଟ
ଇଣ୍ଡିଆ ପୋଷ୍ଟ ପେମେଣ୍ଟେସ୍ ବ୍ୟାଙ୍କ ଗଠନ ସଂକ୍ରାନ୍ତ ସଂଶୋଧିକ ଖର୍ଚ୍ଚ ଅଟକଳକୁ କ୍ୟାବିନେଟର ଅନୁମୋଦନ
୨୦୨୦-୨୧ରୁ ୨୦୨୨-୨୩ ଆର୍ଥିକ ବର୍ଷ ପାଇଁ ଏ ବାବଦରେ ଅତିରିକ୍ତ ୮୨୦ କୋଟି ଟଙ୍କା ସରକାର ଯୋଗାଇଦେବେ
ଏବେ ମୋଟ ବ୍ୟୟବରାଦ ୨୨୫୫ କୋଟି ଟଙ୍କାରେ ପହଞ୍ଚିଲା
ନୂଆଦିଲ୍ଲୀ, ୨୭ା୪: ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଇଣ୍ଡିଆ ପୋଷ୍ଟ ପେମେଣ୍ଟେସ୍ ବ୍ୟାଙ୍କ ପ୍ରତିଷ୍ଠା ସଂକ୍ରାନ୍ତ ପ୍ରକଳ୍ପ ବ୍ୟୟ ଅଟକଳକୁ ସଂଶୋଧିତ କରାଯାଇଛି । ଏବେ ଏହି ପ୍ରକଳ୍ପର ଖର୍ଚ୍ଚ ୧୪୩୫ କୋଟିରୁ ୨୨୫୫ କୋଟି ଟଙ୍କାକୁ ବୃଦ୍ଧି ପାଇଛି । ଏହି ପ୍ରକଳ୍ପ ପାଇଁ ଇକ୍ୟୁଇଟି ନିବେଶକୁ ପ୍ରୋତ୍ସାହିତ କରିବା ନିମନ୍ତେ ଯେଉଁ ନିୟାମକ ବ୍ୟବସ୍ଥା ରହିଛି ତାହାକୁ ପୂରଣ କରିବା ପାଇଁ ବ୍ୟୟ ଅଟକଳ ବୁଦ୍ଧିର ଆବଶ୍ୟକତା ରହିଥିଲା ।
ଆଜି କ୍ୟାବିନେଟ ବୈଠକରେ ମଧ୍ୟ ଟେକ୍ନୋଲୋଜିର ବିକାଶ ଓ ନିୟାମକ ଆବଶ୍ୟକତା ପୂରଣ ପାଇଁ ଏହି ପ୍ରକଳ୍ପରେ ୫୦୦କୋଟି ଟଙ୍କା ପର୍ଯ୍ୟନ୍ତ ନିବେଶ ସୁଯୋଗ ସୃଷ୍ଟିକୁ ନୀତିଗତ ମଞ୍ଜୁରି ପ୍ରଦାନ କରାଯାଇଛି ।
ଏହି ପ୍ରକଳ୍ପର ମୁଖ୍ୟ ଉଦ୍ଦେଶ୍ୟ ହେଲା ଦେଶର ସାଧାରଣ ଜନତାଙ୍କ ପାଇଁ ଏକ ସହଜ, ସୁଗ. ବିଶ୍ୱାସଯୋଗ୍ୟ ଓ ସ୍ୱଳ୍ପ ବ୍ୟୟର ବ୍ୟାଙ୍କ ବ୍ୟବସ୍ଥା ସୃଷ୍ଟି କରିବ । ବ୍ୟାଙ୍କ ସେବା ନ ଥିବା ଦେଶର ଅଗମ୍ୟ, ଅପହଞ୍ଚ ଓ ଅନୁନ୍ନତ ଅଂଞ୍ଚଳରେ ଲୋକଙ୍କୁ ସେମାନଙ୍କ ଘରପାଖରେ ସହଜରେ ବ୍ୟାଙ୍କ ସେବା ଓ ଆର୍ଥିକ କାରବାର ସୁବିଧା ଯୋଗାଇ ସେମାନଙ୍କୁ ଆର୍ଥିକ ଦୃଷ୍ଟିରୁ ସମାବେଶୀ କରିବାକୁ ସରକାର ଯେଉଁ ଲକ୍ଷ୍ୟ ରଖିଛନ୍ତି ଇଣ୍ଡିଆ ପୋଷ୍ଟ ପେମେଣ୍ଟସ୍ ବ୍ୟାଙ୍କ ତାହାର ଏକ ପ୍ରମୁଖ ଅଂଶ । ଏହି ପ୍ରକଳ୍ପ ମଧ୍ୟ ଭାରତ ସରକାରଙ୍କ “ସ୍ୱଳ୍ପ ନଗଦ”  ଅର୍ଥନୀତି ଲକ୍ଷ୍ୟକୁ ପୂରଣ କରିବା ସହିତ ଉଭୟ ଅର୍ଥନୀତିକ ଅଭିବୃଦ୍ଧି ଓ ଆର୍ଥିକ ସମାବେଶୀକରଣ ପ୍ରୟାସକୁ ସାକାର କରିବାରେ ସହାୟକ ହେବ ।
୨୦୧୮ ସେପ୍ଟେମ୍ବର ପହିଲାରେ ଭାରତରେ ଇଣ୍ଡିଆ ପୋଷ୍ଟ ପେମେଣ୍ଟସ୍ ବ୍ୟାଙ୍କ ଆରମ୍ଭ ହୋଇଥିଲା । ଏଥିରେ ୬୫୦ଶାଖା ଓ ନିୟନ୍ତ୍ରଣ ଅଫିସ ଖୋଲାଯାଇଥିଲା । ଆଇପିପିବି ବ୍ୟବସ୍ଥାରେ ଦେଶର ୧. ୩୬ ଲକ୍ଷ ଡାକଘର ଲୋକଙ୍କୁ ଏବେ ବ୍ୟାଙ୍କ ସେବା ଯୋଗାଇ ଦେଉଛନ୍ତି । ଏଥିରେ ପ୍ରାୟ ୧. ୮୯ ଲକ୍ଷ ପୋଷ୍ଟମ୍ୟାନ ଓ ଗ୍ରାମୀଣ ଡାକସେବକ ସ୍କାର୍ଟଫୋନ ଓ ବାୟୋମେଟ୍ରିକ ଡିଭାଇସ୍ ମାଧ୍ୟମରେ ଲୋକଙ୍କୁ ଘର ପାଖରେ ବ୍ୟାଙ୍କ ସେବା ଯୋଗାଇ ଦେଉଛନ୍ତି ।
ଆଇପିପିବି ଆରମ୍ଭ ହେବା ପରଠାରୁ ୫. ୨୫କୋଟିରୁ ଅଧିକ ଆକାଉଣ୍ଟ ଖୋଲିଛି ଏବଂ ଏହା ମାଧ୍ୟମରେ ୫୨କୋଟି କାରବାର ହୋଇଛି । କାରବାର ହୋଇଥିବା ମୋଟ ଅର୍ଥ ପରିମାଣ ୧. ୬୧, ୮୧୧ କୋଟି ଟଙ୍କା। ସମ୍ପୃକ୍ତ ପାଞ୍ଚ କୋଟି ଆକାଉଣ୍ଟ ମଧ୍ୟରୁ ୭୭ ଶତାଂଶ ଗ୍ରାମାଞ୍ଚଳରେ ଖୋଲିଛି । ଆହୁରି ମଧ୍ୟ ଗ୍ରାହକମାନଙ୍କ ମଧ୍ୟରେ ୪୮ଶତାଂଶ ମହିଳା ଯେଉଁମାନେ ମୋଟ ପ୍ରାୟ ୧୦୦୦କୋଟି ଟଙ୍କା ଜମା ରଖିଛନ୍ତି । ପ୍ରାୟ ୪୦ ଲକ୍ଷ ମହିଳା ଗ୍ରାହକ ଡିବିଟି ବ୍ୟବସ୍ଥାରେ ସରକାରଙ୍କ ଦ୍ୱାରା ଯୋଗାଇ ଦିଆଯାଉଥିବା ଲାଭ ଓ ଆର୍ଥିକ ସହାୟତା ପାଉଛନ୍ତି । ସେ ବାବଦ ମୋଟ ପ୍ରାମୟ ୨୫୦୦କୋଟି ଟଙ୍କା ସିଧାସଳଖ ସେମାନଙ୍କ ଆକାଉଣ୍ଟକୁ ଯାଉଛି । ଏହା ବ୍ୟତୀତ ଏହି ବ୍ୟବସ୍ଥାରେ ୭.୮ ଲକ୍ଷରୁ ଅଧିକ ସ୍କୁଲପିଲାଙ୍କ ଆକାଉଣ୍ଟ ଖୋଲାଯାଇଛି ।
ଦେଶର ଆକାଂକ୍ଷୀ ଜିଲ୍ଲାଗୁଡିକରେ ଆଇପିପିବି ପ୍ରାୟ ୯୫.୭୧ କୋଟି ଆକାଉଣ୍ଟ ଖୋଲିଛି । ଏହା ମାଧ୍ୟମରେ ମୋଟ ୧୯,୪୮୭ କୋଟି ଟଙ୍କାର କାରବାର ୬୯୨ଥର ହୋଇଛି । ସେହିଭଳି ବାମ ଉଗ୍ରପନ୍ଥୀ ପ୍ରଭାବିତ ଜିଲ୍ଲାଗୁଡିକରେ ୬୭.୨୦ ଲକ୍ଷ ଆକାଉଣ୍ଟ ଖୋଲାଯାଇ ୧୩,୪୦୦ କୋଟିି ଟଙ୍କା କାରବାର ହୋଇଛି ।
ଏବେ ଏହି ଆଇପିପିବି ବ୍ୟବସ୍ଥାରେ ମୋଟ ଖର୍ଚ୍ଚ ୮୨୦ କୋଟି ଟଙ୍କାରେ ପହଞ୍ଚିଛି । ଆଜିର କ୍ୟାବିନେଟ ନିଷ୍ପତ୍ତି ଫଳରେ ଇଣ୍ଡିଆ ପୋଷ୍ଟ ପେମେଣ୍ଟସ୍ ବ୍ୟାଙ୍କ ଡାକବିଭାଗର ଦାୟିତ୍ୱ ଓ କାର୍ଯ୍ୟ ବଢାଇବା ସହିତ ଦେଶର ଆର୍ଥିକ ସମାବେଶୀ ପ୍ରକ୍ରିୟାକୁ ବଢାଇବାରେ ସହାୟକ ହେବ ।
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
ଜମ୍ମୁ କଶ୍ମୀର ଓ ଲଦାଖର ସମସ୍ତ କେନ୍ଦ୍ର ଏବଂ କେନ୍ଦ୍ରଶାସିତ ଅଂଚଳ କର୍ମଚାରୀଙ୍କ ବୃତିଗତ ମାମଲାର ଶୁଣାଣି ଜମ୍ମୁ–କଶ୍ମୀର କ୍ୟାଟ ବେଞ୍ଚରେ ହେବ
କେତେକ ଗଣମାଧ୍ୟମରେ ପ୍ରକାଶ ପାଇଛି ଯେ, ଜମ୍ମୁ-କଶ୍ମୀର ଲଦାଖର ସମସ୍ତ କେନ୍ଦ୍ର ସରକାରୀ କର୍ମଚାରୀ ଏବଂ କେନ୍ଦ୍ର ଶାସିତ ଅଂଚଳ କର୍ମଚାରୀଙ୍କ ବୃତିଗତ ମାମଲା  ଗୁଡିକର ବିଚାର ଦାୟିତ୍ୱ କେନ୍ଦ୍ର ସରକାର ଚଣ୍ଡିଗଡସ୍ଥିତ କେନ୍ଦ୍ରୀୟ ପ୍ରଶାସନିକ ଟ୍ରିବ୍ୟୁନାଲ  ସ୍ଥାନାନ୍ତର କରିଛନ୍ତି । କେନ୍ଦ୍ର ସରକାରଙ୍କ ପକ୍ଷରୁ ଏହି ଖବରକୁ ଖଣ୍ଡିତ କରିବା ସହ ସ୍ପଷ୍ଟ କରି ଦିଆଯାଇଛି ଯେ, କୌଣସି କର୍ମଚାରୀ ବା ଆବେଦନକାରୀ କିମ୍ବା ତାଙ୍କ ଓକିଲଙ୍କୁ ସର୍ଭିସ ମ୍ୟାଟର ଆବେଦନ ବା ବିଚାର ପାଇଁ ଚଣ୍ଡିଗଡ ଯିବାର ଆବଶ୍ୟକତା ନାହିଁ । ଚଣ୍ଡିଗଡ ସର୍କିଟ ଶଦ୍ଦର କଦର୍ଥ କରାଯାଇ ଏଭଳି ଅର୍ଥ ବାହାର କରାଯାଇଛି ଯାହା ଠିକ୍ ନୁହେଁ ।
କେନ୍ଦ୍ର କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ ପକ୍ଷରୁ କୁହାଯାଇଛି ଜମ୍ମୁ-କଶ୍ମୀର, ଲଦାଖର ସମସ୍ତ କେନ୍ଦ୍ର ଏବଂ କେନ୍ଦ୍ର ଶାସିତ ଅଂଚଳ କର୍ମଚାରୀଙ୍କ ସମସ୍ତ ସର୍ଭିସ ମାମଲାର ଆବେଦନ ଓ ଶୁଣାଣି ଜମ୍ମୁ-କଶ୍ମୀର କ୍ୟାଟରେ ହିଁ ହେବ ।
ଆହୁରି ମଧ୍ୟ କୁହାଯାଇଛି ଯେ, ପୂର୍ବରୁ କ୍ୟାଟ ବେଂଚ ଜମ୍ମୁ-କଶ୍ମୀରରେ ଏହାର ଶୁଣାଣି ବ୍ୟବସ୍ଥା କରି ସେଠାକାର କେନ୍ଦ୍ରୀୟ କର୍ମଚାରୀମାନଙ୍କ ମାମଲାର ଫୈସଲା କରୁଥିଲା । ଏବେ କ୍ୟାଟ ଏହା ସହିତ ଦୁଇ କେନ୍ଦ୍ର ଶାସିତ ଅଂଚଳ କର୍ମଚାରୀମାନଙ୍କ ସର୍ଭିସ ମାମଲାର ବିଚାର କରିବ । ତେଣୁ ଜମ୍ମୁ-କଶ୍ମୀରରେ କ୍ୟାଟର ଅଦାଲତ ଏଣିକି ଅଧିକ ଥର ବସିବ ।
ମାମଲାଗୁଡିକ ପଞ୍ଜିକରଣ ଅନ୍ ଲାଇନରେ କିମ୍ବା କ୍ୟାଟର ସ୍ଥାନୀୟ ଦପ୍ତରରେ କରାଯାଇ ପାରିବ । ସଂପୃକ୍ତ କେନ୍ଦ୍ରଶାସିତ ଅଂଚଳ କର୍ତ୍ତୃପକ୍ଷ କ୍ୟାଟର ଦପ୍ତର ଖୋଲିବାକୁ ଆବଶ୍ୟକ ସୁବିଧା ସୁଯୋଗ ଦେଲେ ସେଠାରେ ଏହା କାର୍ଯ୍ୟ କରିବ ।
କ୍ୟାଟ ଦ୍ୱାରା ମାମଲାଗୁଡିକର ବିଚାର ହେଲେ ଆବେଦନକାରୀଙ୍କୁ ନ୍ୟାୟ ମିଳିବାରେ ସୁବିଧା ହେବ ବୋଲି ସରକାରଙ୍କ ପକ୍ଷରୁ କୁହାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମାର୍ଚ୍ଚ ୭ ତାରିଖରେ ଜନ ଔଷଧି ଯୋଜନା ହିତାଧିକାରୀମାନଙ୍କ ସହ ବାର୍ତ୍ତାଳାପ କରିବେ ପ୍ରଧାନମନ୍ତ୍ରୀ
‘‘ଜନ ଔଷଧି ଦିବସ’’ ଉପଲକ୍ଷେ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାର୍ଚ୍ଚ ୭ ତାରିଖ ଦିନ ୧୨ଟା ୩୦ ମିନିଟ୍ରେ ଭିଡିଓ କନଫରେନ୍ସିଂ ଜରିଆରେ ଜନ ଔଷଧି କେନ୍ଦ୍ର ମାଲିକ ଏବଂ ହିତାଧିକାରୀମାନଙ୍କ ସହିତ ଆଲୋଚନା କରିବେ। ଏହି ଆଲୋଚନା ପରେ ପ୍ରଧାନମନ୍ତ୍ରୀ ସମାରୋହକୁ ସମ୍ବୋଧିତ କରିବେ । ଏହି ସମାରୋହର ବିଷୟବସ୍ତୁ ‘‘ଜନ ଔଷଧି – ଜନ ଉପଯୋଗୀ’’ ରଖାଯାଇଛି ।
ଜେନେରିକ ଔଷଧ ଏବଂ ଜନ ଔଷଧି ପରିଯୋଜନାର ଲାଭ ଉଠାଇବା ସମ୍ପର୍କରେ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ମାର୍ଚ୍ଚ ପହିଲା ଠାରୁ ଦେଶବ୍ୟାପୀ ଜନ ଔଷଧି ସପ୍ତାହ ପାଳନ କରାଯାଉଛି । ଏହି ସପ୍ତାହ ପାଳନ ଅବସରରେ ଜନ ଔଷଧି ସଂକଳ୍ପ ଯାତ୍ରା, ମାତୃ ଶକ୍ତି ସମ୍ମାନ, ଜନ ଔଷଧି ବାଲ ମିତ୍ର, ଜନ ଔଷଧି ଜନ ଜାଗରଣ ଅଭିଯାନ, ଆଓ ଜନ ଔଷଧି ମିତ୍ର ବନାୟେ ଏବଂ ଜନ ଔଷଧି ଜନ ଆରୋଗ୍ୟ ମେଳା ଭଳି ବିଭିନ୍ନ ପ୍ରକାର କାର୍ଯ୍ୟକ୍ରମ ଆୟୋଜନ କରାଯାଉଛି ।
ନାଗରିକମାନଙ୍କୁ ଶସ୍ତା ଏବଂ ସୁଲଭ ଔଷଧ ଦେବା ଲାଗି ପ୍ରଧାନମନ୍ତ୍ରୀଙ୍କ ସଂକଳ୍ପ ଅନୁରୂପ, ସାରା ଦେଶରେ ଏବେ ୮୬୦୦ ଜନ ଔଷଧି କେନ୍ଦ୍ର କାର୍ଯ୍ୟକ୍ଷମ ହୋଇପାରିଛି, ପ୍ରାୟତଃ ସବୁ ଜିଲ୍ଲାରେ ଜନ ଔଷଧି କେନ୍ଦ୍ରର ସୁବିଧା ପହଞ୍ଚି ପାରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଓ ଇସ୍ରାଏଲ ପ୍ରଧାନମନ୍ତ୍ରୀ ବେଞ୍ଜାମିନ ନେତାନ୍ୟାହୁଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବୁଧବାର ଇସ୍ରାଏଲ ପ୍ରଧାନମନ୍ତ୍ରୀ ବେଞ୍ଜାମିନ ନେତାନ୍ୟାହୁଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ ହୋଇଛି । ନିକଟରେ ହୋଇଥିବା ନିର୍ବାଚନରେ ବିଜୟୀ ହୋଇ ନେତାନ୍ୟାହୁ ପୁଣି ପ୍ରଧାନମନ୍ତ୍ରୀ ପଦ ଭାର ଗ୍ରହଣ କରିଥିବାରୁ ପ୍ରଧାନମନ୍ତ୍ରୀ ମୋଦୀ ଖୁସି ଜାହିର କରି ତାଙ୍କ ନେତୃତ୍ୱ ଓ ମାର୍ଗଦର୍ଶନରେ ଭାରତ-ଇସ୍ରାଏଲ ଭାଗିଦାରୀ ବୃଦ୍ଧି ପାଇବ ବୋଲି ବିଶ୍ୱାସ ବ୍ୟକ୍ତ କରିଛନ୍ତି ।
କୋଭିଡ-19 ମହାମାରୀ ମୁକାବିଲା ପାଇଁ ଟୀକା, ଚିକିତ୍ସା ଶୈଳୀ ଓ ନିଦାନ ଭଳି ସମ୍ଭାବ୍ୟ ଗବେଷଣା ତଥା ବିକାଶ କ୍ଷେତ୍ରରେ ଭାରତ- ଇସ୍ରାଏଲ ସହଯୋଗ ବୃଦ୍ଧି ସମ୍ପର୍କରେ ଉଭୟ ନେତା ଆଲୋଚନା କରିଥିଲେ । ଉଭୟ ଦେଶର ବିଶେଷଜ୍ଞ ଦଳଙ୍କ ମଧ୍ୟରେ ଚାଲିଥିବା ବିନିମୟ କାର୍ଯ୍ୟକ୍ରମ ଜାରି ରଖିବାକୁ ରାଜି ହେବା ସହ ଏହି ସହଯୋଗର ସୁଫଳ ମାନବଜାତି ପାଇଁ ଉପଲବ୍ଧ ହେବ ବୋଲି ଦୁଇ ନେତା ଏକମତ ହୋଇଥିଲେ ।
ଉଭୟ ନେତା ଦ୍ୱିପାକ୍ଷିକ କାର୍ଯ୍ୟସୂଚୀର ଗୁରୁତ୍ୱପୂର୍ଣ୍ଣ ପ୍ରସଙ୍ଗଗୁଡିକ ସମୀକ୍ଷା କରିଥିଲେ । କୋଭିଡ-19 ପରବର୍ତ୍ତୀ ସମୟରେ ଆହୁରି ଅନେକ କ୍ଷେତ୍ରରେ ପାରସ୍ପରିକ ଲାଭପ୍ରଦ ଭାଗୀଦାରୀ ସୃଷ୍ଟି ହେବ ବୋଲି ଏକମତ ହୋଇଥିଲେ । ପୂର୍ବରୁ ସ୍ୱାସ୍ଥ୍ୟ, ପ୍ରଯୁକ୍ତି, କୃଷି ନବାଚାର, ପ୍ରତିରକ୍ଷା ସହଯୋଗ ଓ ସୂଚନା ପ୍ରଯୁକ୍ତି ଭଳି କ୍ଷେତ୍ରରେ ଭାରତ-ଇସ୍ରାଏଲ ମଧ୍ୟରେ ମଜବୁତ ଭାଗୀଦାରୀ ଥିବାବେଳେ ଏସବୁ କ୍ଷେତ୍ରରେ ବିକାଶର ଅସୀମିତ ସମ୍ଭାବନା ରହିଛି ବୋଲି ଦୁଇ ନେତା ଆକଳନ କରିଥିଲେ ।
ପରିବର୍ତ୍ତନଶୀଳ ବିଶ୍ୱରେ ସୁଯୋଗ ଓ ଆହ୍ୱାନର ମୂଲ୍ୟାୟନ ତଥା ଆଲୋଚନା ପାଇଁ ଉଭୟ ନେତା ପରସ୍ପର ସମ୍ପର୍କରେ ରହିବାକୁ ଏକମତ ହୋଇଥିଲେ ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଜାତୀୟ କ୍ରୀଡ଼ା ପୁରସ୍କାର ରାଶି ବୃଦ୍ଧି ଘୋଷଣା କଲେ କେନ୍ଦ୍ର ଯୁବ ବ୍ୟାପାର ଓ କ୍ରୀଡ଼ା ମନ୍ତ୍ରୀ ଶ୍ରୀ କିରେନ ରିଜିଜୁ
କେନ୍ଦ୍ର ଯୁବ ବ୍ୟାପାର ଓ କ୍ରୀଡ଼ା ରାଷ୍ଟ ମନ୍ତ୍ରୀ  ଏବଂ ସଂଖ୍ୟାଲଘୁ ବ୍ୟାପାର ମନ୍ତ୍ରୀ ଶ୍ରୀ କିରେନ ରିଜିଜୁ ଆଜି ଭାରତର ହକି ଜାଦୁକର ସ୍ବର୍ଗୀୟ ମେଜର ଧ୍ୟାନଚାନ୍ଦଙ୍କ ଜୟନ୍ତୀ ଅବସରରେ ନୂଆଦିଲ୍ଲୀର ଧ୍ୟାନ ଚାନ୍ଦ ଷ୍ଟାଡ଼ିଅମ୍ ଠାରେ ତାଙ୍କ ପ୍ରତିମୂର୍ତ୍ତିରେ ପୂଷ୍ପମାଲ୍ୟ ପ୍ରଦାନ ପୂର୍ବକ ତାଙ୍କ ପ୍ରତି ଗଭୀର ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି । ମେଜର ଧ୍ୟାନ ଚାନ୍ଦଙ୍କ ଜୟନ୍ତୀକୁ ଦେଶରେ ‘ଜାତୀୟ କ୍ରୀଡ଼ା ଦିବସ’ ରୂପେ ପାଳନ କରାଯାଇଥାଏ ।
ଏହି ଅବସରରେ ମନ୍ତ୍ରୀ ଶ୍ରୀ ରିଜିଜୁ ଜାତୀୟ କ୍ରୀଡ଼ା ଓ ସାହସିକତା ପୁରସ୍କାରର ମୋଟ ସାତଟି ବର୍ଗରୁ ଚାରିଟି ବର୍ଗରେ ପୁରସ୍କାର ରାଶି ବୃଦ୍ଧି କରାଯାଇଥିବା ଘୋଷଣା କରିଥିଲେ । ସେ କହିଥିଲେ ଯେ ରାଜୀବ ଗାନ୍ଧୀ ଖେଳ ରତ୍ନ ପୁରସ୍କାର ବାବଦକୁ ପୂର୍ବରୁ ଦିଆଯାଉଥିବା 7.5 ଲକ୍ଷ ଟଙ୍କା ପରିବର୍ତ୍ତେ ଏଣିକି 25 ଲକ୍ଷ ଟଙ୍କା ପ୍ରଦାନ କରାଯିବ । ସେହିଭଳି ଅର୍ଜୁନ ପୁରସ୍କାର ରାଶିକୁ 5 ଲକ୍ଷ ଟଙ୍କାରୁ 15 ଲକ୍ଷ ଟଙ୍କାକୁ ବଢ଼ାଯାଇଥିବା ବେଳେ, ଦ୍ରୋଣାଚାର୍ଯ୍ୟ  ପୁରସ୍କାର ବିଜେତାଙ୍କୁ 5 ଲକ୍ଷ ବଦଳରେ 15 ଲକ୍ଷ ଟଙ୍କା ଏବଂ ଦ୍ରୋଣାଚାର୍ଯ୍ୟ  ପୁରସ୍କାର ନିମନ୍ତେ ବିଜେତାଙ୍କୁ 5 ଲକ୍ଷ ପରିବର୍ତ୍ତେ 10 ଲକ୍ଷ ଟଙ୍କାର ନଗଦ ରାଶି ପ୍ରଦାନ କରାଯିବ ।
ଏହି ଅବସରରେ ବକ୍ତବ୍ୟ ରଖି ଶ୍ରୀ ରିଜିଜୁ କହିଲେ ଯେ 2008ରେ ଦେଶର ଏହି ପ୍ରମୁଖ କ୍ରୀଡ଼ା ପୁରସ୍କାର ରାଶି ବୃଦ୍ଧି କରାଯାଇଥିଲା । ଅନ୍ୟୁନ ପ୍ରତି ଦଶ ବର୍ଷରେ ଥରେ ଏହି ପୁରସ୍କାର ରାଶି ବୃଦ୍ଧି କରାଯିବା ଉଚିତ ବୋଲି ସେ ମତ ପୋଷଣ କରିଥିଲେ । ଯଦି ପେଶାଦାର କ୍ଷେତ୍ରରେ ଥିବା ପ୍ରତ୍ୟେକ ବ୍ୟକ୍ତିଙ୍କ ଉପାର୍ଜନରେ ବୃଦ୍ଧି ଘଟିଛି ତେବେ କ୍ରୀଡ଼ାବିତମାନଙ୍କ ଏହି ପୁରସ୍କାର ରାଶି ବୃଦ୍ଧି ଘଟାଯିବା ଯଥାର୍ଥ ବୋଲି ଶ୍ରୀ ରିଜିଜୁ ମତ ପୋଷଣ କରିଥିଲେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ମହାରାଷ୍ଟ୍ର, ପଞ୍ଜାବ, କେରଳ, କର୍ଣ୍ଣାଟକ, ଛତିଶଗଡ଼ ଓ ଗୁଜରାଟରେ କରୋନା ମାମଲା ବୃଦ୍ଧି ପାଉଛି; ଦୈନିକ ନୂଆ ମାମଲାର ୮୧% ଏସବୁ ରାଜ୍ୟରେ
ଦେଶବ୍ୟାପୀ ୫.୩୧ କୋଟି ଡୋଜରୁ ଅଧିକ ଟିକା ଦିଆଯାଇଛି
ଗତ ୨୪ ଘଣ୍ଟା ମଧ୍ୟରେ ୨୩ ଲକ୍ଷରୁ ଅଧିକ ଡୋଜ୍ ଦିଆଯାଇଛି
ଛଅଟି ରାଜ୍ୟ; ମହାରାଷ୍ଟ୍ର, ପଞ୍ଜାବ, କେରଳ, କର୍ଣ୍ଣାଟକ, ଛତିଶଗଡ଼ ଏବଂ ଗୁଜରାଟରେ ଦୈନିକ କରୋନା ମାମଲା ବଢ଼ୁଥିବା ପରିଲକ୍ଷିତ ହୋଇଛି । ଗତ ୨୪ ଘଣ୍ଟାରେ ଆସିଥିବା ନୂଆ ମାମଲା ମଧ୍ୟରୁ ୮୦.୬୩% ଏସବୁ ରାଜ୍ୟରୁ ଆସିଛି ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୫୩,୪୭୬ ନୂଆ କରୋନା ମାମଲା ଆସିଛି ।
ମହାରାଷ୍ଟ୍ରରେ କ୍ରମାଗତ ଭାବେ ଦିନକରେ ସର୍ବାଧିକ ୩୧,୮୫୫  ମାମଲା ଆସିଛି । ଏହା ପଛକୁ ପଞ୍ଜାବରେ ୨୬୧୩ ଏବଂ କେରଳରେ ୨୪୫୬ ନୂଆ ମାମଲା ଆସିଛି ।
ସୂଚିତ ହୋଇଥିବା ଦଶଟି ରାଜ୍ୟରେ ଦୈନିକ କରୋନା ମାମଲା ବୃଦ୍ଧି ପରିଲକ୍ଷିତ ହୋଇଛି ।
ଭାରତରେ ମୋଟ ସକ୍ରିୟ କରୋନା ମାମଲା ଆଜି ଅଛି ୩.୯୫ ଲକ୍ଷ  । ଏହା ମୋଟ ପଜିଟିଭ୍ ସଂଖ୍ୟାର ୩.୩୫% । ଗତ ୨୪ ଘଣ୍ଟା ମଧ୍ୟରେ ଦେଶରେ ସକ୍ରିୟ ମାମଲାରେ ସିଧାସଳଖ ୨୬,୭୩୫ ବୃଦ୍ଧି ହୋଇଛି ।
ଦେଶରେ ଥିବା ମୋଟ ସକ୍ରିୟ କରୋନା ମାମଲାର ୭୪.୩୨% ରହିଛି ତିନୋଟି ରାଜ୍ୟ ମହାରାଷ୍ଟ୍ର, କେରଳ ଏବଂ ପଞ୍ଜାବରେ । ଦେଶର ସକ୍ରିୟ ମାମଲାର ୬୨.୯୧% ରହିଛି କେବଳ ମହାରାଷ୍ଟ୍ରରେ ।
ଆଜି ସକାଳ ୭ଟା ସୁଦ୍ଧା ଦେଶବ୍ୟାପୀ ୮,୬୧,୨୯୨ ସେସନରେ ୩.୩୧ କୋଟିରୁ ଅଧିକ  ଡୋଜ୍ ଟିକା ପ୍ରଦାନ କରାଯାଇଛି ।
ଏହା ମଧ୍ୟରେ ରହିଛି, ୭୯,୮୦,୮୪୯ ଏଚସିଡବ୍ଲୁ ,୫୦,୬୧,୭୯୦ ଏଚସିଡବ୍ଲୁ , ୮୪,୭୮,୪୭୮ ଏଫଏଲଡବ୍ଲୁ ,୩୨,୩୭,୩୮୧ ଏଫଏଲଡବ୍ଲୁ , ଦୁରାରୋଗ୍ୟରେ ପୀଡ଼ିତ ୪୫ ବର୍ଷରୁ ଅଧିକ ବୟସର ୫୧,୩୧,୯୪୯ ହିତାଧିକାରୀ  ଏବଂ ୬୦ ବର୍ଷରୁ ଅଧିକ ବୟସର ୨,୩୨,୫୫,୨୬୨ ଜଣ ହିତାଧିକାରୀଙ୍କ ଟିକାକରଣ ।
|
|
HCWs
|
|
FLWs
|
|
45 to <60 years with Co-morbidities
|
|
Over 60 years
|
|
Total
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
1st Dose
|
|
79,80,849
|
|
50,61,790
|
|
84,78,478
|
|
32,37,381
|
|
51,31,949
|
|
2,32,55,262
|
|
5,31,45,709
ଟିକାକରଣ ଅଭିଯାନର ୬୮ ତମ ଦିବସ ରେ ୨୩ ଲକ୍ଷ ରୁ ଅଧିକ ଟିକା ଦିଆଯାଇଛି । ଏଥିରୁ ୩୮,୨୪୩ ସେସନରେ ୨୧,୧୩,୩୨୩ ଜଣ ହିତାଧିକାରୀଙ୍କୁ ପ୍ରଥମ ଡୋଜ୍, ୧,୮୯,୯୮୨ ଜଣ ଏଚସିଡବ୍ଲୁ ଏବଂ ଏଫଏଲଡବ୍ଲୁଙ୍କୁ ଦ୍ୱିତୀୟ ଡୋଜ୍ ।
|
|
Date: 24th March, 2021
|
|
HCWs
|
|
FLWs
|
|
45to<60 years with Co-morbidities
|
|
Over 60years
|
|
Total Achievement
|
|
1stDose
|
|
2ndDose
|
|
1stDose
|
|
2nd Dose
|
|
1stDose
|
|
1stDose
|
|
1stDose
|
|
2ndDose
|
|
|
|
62,761
|
|
41,344
|
|
1,16,351
|
|
1,48,638
|
|
4,32,773
|
|
15,01,438
|
|
21,13,323
|
|
1,89,982
|
|
ମୋଟ ଦିଆଯାଇଥିବା ଟିକା ରୁ ୬୦% ନିମ୍ନରେ ସୂଚିତ ଆଠଟଟି ରାଜ୍ୟରେ ଦିଆଯାଇଛି ।
ଆଜି ଭାରତରେ ମୋଟ ସୁସ୍ଥଙ୍କ ସଂଖ୍ୟା ୧,୧୨,୩୧,୬୫୦ରେ ପହଞ୍ଚିଛି । ଜାତୀୟ ସୁସ୍ଥତା ହାର ରହିଛି ୯୫.୨୮% ।
ଗତ ୨୪ ଘଣ୍ଟା ମଧ୍ୟରେ ଦେଶରେ ୨୬,୪୯୦ ଜଣ ସୁସ୍ଥ ହୋଇଛନ୍ତି । ମୋଟ ସୁସ୍ଥଙ୍କ ସଂଖ୍ୟା ଏବଂ ସକ୍ରିୟ ମାମଲା ମଧ୍ୟରେ ପାର୍ଥକ୍ୟ ଏବେ ରହିଛି ୧୦,୮୩୬,୪୫୮ ।
ଗତ ୨୪ ଘଣ୍ଟା ମଧ୍ୟରେ ଦେଶଶରେ କରୋନାରେ ୨୫୧ ଜଣଙ୍କ ପ୍ରାଣ ଯାଇଛି ।
ଦୈନିକ ପ୍ରାଣହାନିରୁ ୭୮.୪୯% ହୋଇଛି ଛଅ ରାଜ୍ୟରେ । ମହାରାଷ୍ଟ୍ରରେ ସର୍ବାଧିକ ଗୋଟି ଦିନରେ ୯୫ ଜଣଙ୍କ ପ୍ରାଣହାନି ହୋଇଥିବା ବେଳେ ପଞ୍ଜାବରେ ୩୯ ଏବଂ ଛତିଶଗଡ଼ରେ ୨୯ ଜଣଙ୍କ ପ୍ରାଣହାନି ହୋଇଛି ।
୧୪ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଗତ ୨୪ ଘଣ୍ଟା ମଧ୍ୟରେ କାହାରି ପ୍ରାଣହାନି ହୋଇନାହିଁ । ଏଗୁଡ଼ିକ ହେଲା ଜମ୍ମୁ ଏବଂ କାଶ୍ମୀର , ଗୋଆ, ଉତ୍ତରାଖଣ୍ଡ, ଓଡ଼ିଶା, ଲାକ୍ଷାଦ୍ୱୀପ, ଦାମନ ଓ ଡିଉ ଏବଂ ଦାଦ୍ରା ଓ ନଗର ହାବେଲି, ଲଦାଖ , ସିକିମ, ତ୍ରିପୁରା, ମେଘାଳୟ, ମିଜୋରାମ, ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ, ଅରୁଣାଚଳ ପ୍ରଦେଶ ଏବଂ ନାଗାଲାଣ୍ଡ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ୟାରିସରେ ଭାରତୀୟ ସମ୍ପ୍ରଦାୟ ସହିତ ପ୍ରଧାନମନ୍ତ୍ରୀଙ୍କ ଆଲୋଚନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ୟାରିସର ଲା ସେନ୍ ମ୍ୟୁଜିକାଲରେ ଭାରତୀୟ ସମ୍ପ୍ରଦାୟକୁ ସମ୍ବୋଧିତ କରିଥିଲେ ।
ପ୍ରଧାନମନ୍ତ୍ରୀ ତାଙ୍କ ଅଭିଭାଷଣରେ ବହୁମୁଖୀ ଭାରତ-ଫ୍ରାନ୍ସ ରଣନୀତିକ ଭାଗିଦାରୀ ଉପରେ ଆଲୋକପାତ କରିଥିଲେ ଯାହା ୨୫ତମ ବାର୍ଷିକୀ ପାଳନ କରୁଛି ।
ପ୍ରଧାନମନ୍ତ୍ରୀ ମଧ୍ୟ ଫ୍ରାନ୍ସର ମାର୍ସେଲରେ ନୂତନ କନସୁଲେଟ୍ ଖୋଲିବା ବିଷୟରେ ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀ ଫ୍ରାନ୍ସରେ ଭାରତୀୟ ସମ୍ପ୍ରଦାୟର ଅବଦାନ ଉପରେ ଅଲୋକପାତ କରିଥିଲେ, ଯେଉଁମାନେ ଭାରତ-ଫ୍ରାନ୍ସ ସହଭାଗୀତାର ଏକ ଦୃଢ ମୂଳଦୁଆ ଗଠନ କରିଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ଥାପନା ଦିବସ ଅବସରରେ ବିଏସଏଫ କର୍ମଚାରୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଏସଏଫ ସ୍ଥାପନା ଦିବସ ଅବସରରେ ବିଏସଏଫ କର୍ମଚାରୀ ଓ ସେମାନଙ୍କ ପରିବାରବର୍ଗଙ୍କୁ ଶୁଭେଚ୍ଛା ଜଣାଇଛନ୍ତି । ଭାରତର ସୁରକ୍ଷା ତଥା ନିଷ୍ଠାର ସହ ଦେଶସେବାରେ ବିଏସଏଫର ଅସାଧାରଣ ଟ୍ରାକ ରେକର୍ଡକୁ ପ୍ରଧାନମନ୍ତ୍ରୀ ପ୍ରଶଂସା କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ସମସ୍ତ @BSF_India କର୍ମଚାରୀ ଓ ସେମାନଙ୍କ ପରିବାରବର୍ଗଙ୍କୁ ବିଏସଏଫ ସ୍ଥାପନା ଦିବସର ଶୁଭେଚ୍ଛା । ଭାରତର ସୁରକ୍ଷା ତଥା ନିଷ୍ଠାର ସହ ଦେଶସେବାରେ ଏହି ବଳର ଟ୍ରାକ ରେକର୍ଡ ଅସାଧାରଣ । ପ୍ରାକୃତିକ ବିପର୍ଯ୍ୟୟ ଭଳି ଆହ୍ୱାନମୂଳକ ପରିସ୍ଥିତିରେ ବିଏସଏଫର ମହତ କାର୍ଯ୍ୟ ପ୍ରଶଂସନୀୟ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୀତା ପ୍ରେସର ୧୦୦ ବର୍ଷ ପୂର୍ତ୍ତି ଅବସରରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଗୀତା ପ୍ରେସର ୧୦୦ ବର୍ଷ ପୂର୍ତ୍ତି ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦି ଶୁଭେଚ୍ଛା ଜଣାଇଛନ୍ତି । ଦେଶର ଐତିହ୍ୟକୁ ଦେଶ ତଥା ଦେଶ ବାହାରକୁ ନେବା ଦିଗରେ ଏହି ପ୍ରକାଶକର ୧୦୦ ବର୍ଷର ଯାତ୍ରାକୁ ଅବିଶ୍ୱନୀୟ ଏବଂ ଅବିସ୍ମରଣୀୟ ବୋଲି କହିଛନ୍ତି ।
ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ଅସୀମ ଶୁଭେଚ୍ଛା! ଦେଶର ଐତିହ୍ୟକୁ ନିଜ ପ୍ରକାଶନ ମାଧ୍ୟମରେ ଦେଶ ତଥା ଦେଶ ବାହାରକୁ ନେବା ଦିଗରେ ଗୀତା ପ୍ରେସର ୧୦୦ ବର୍ଷର ଯାତ୍ରା ଅବିଶ୍ୱନୀୟ ଏବଂ ଅବିସ୍ମରଣୀୟ’ ।
SR
(
ସଂସ୍କୃତି ମନ୍ତ୍ରଣାଳୟ
ପ୍ରେସ ବିଜ୍ଞପ୍ତି
ମହାତ୍ମା ଗାନ୍ଧୀଙ୍କ ୧୫୪ ତମ ଜନ୍ମ ଜୟନ୍ତୀ ୨ ଅକ୍ଟୋବର ୨୦୨୩ରେ ପରିପ୍ରେକ୍ଷୀରେ ସ୍ଵଚ୍ଛତା ହିଁ ସେବା ଉପଲକ୍ଷରେ ୧ ଅକ୍ଟୋବର ୨୦୨୩ ଦିବା ୧୦ ଘଟିକା ଠାରୁ ୧୧ ଘଟିକା ପର୍ଯ୍ୟନ୍ତ ଏକ ବୃହତ ସଫେଇ ଅଭିଯାନ ଭାରତୀୟ ଭୂବୈଜ୍ଞାନିକ ସର୍ବେକ୍ଷଣର ଓଡ଼ିଶା ରାଜ୍ୟ କାର୍ଯ୍ୟାଳୟ ତଥା ଭାରତୀୟ ପ୍ରତ୍ନତାତ୍ତ୍ଵିକ ସର୍ବେକ୍ଷଣ ଭୁବନେଶ୍ୱର ମଣ୍ଡଳ ତରଫରୁ ମିଳିତ ଭାବରେ ଆୟୋଜନ କରାଯାଇଥିଲା | ଏହି ସଫେଇ ଅଭିଯାନରେ ମହାମହିମ ଓଡ଼ିଶା ରାଜ୍ୟପାଳ ପ୍ରଫେସର ଗଣେଶୀ ଲାଲ, ଭୁବନେଶ୍ୱର ସାଂସଦ ଶ୍ରୀମତୀ ଅପରାଜିତା ଷଡଙ୍ଗୀ ମହୋଦୟା, ଭୁବନେଶ୍ୱର ମହାନଗର ନିଗମର କମିଶନର ଶ୍ରୀ ବିଜଯ ଅମୃତ କୁଳାଙ୍ଗେ, ଆଇଏଏସ ଯୋଗଦାନ କରିଥିଲେ |
ଭାରତୀୟ ଭୂବୈଜ୍ଞାନିକ ସର୍ବେକ୍ଷଣ, ଭାରତୀୟ ପ୍ରତ୍ନତାତ୍ତ୍ଵିକ ସର୍ବେକ୍ଷଣ, ଭୁବନେଶ୍ୱର ମହାନଗର ନିଗମ ଏବଂ କେନ୍ଦ୍ରୀୟ ଭୂତଳ ଜଳ ବୋର୍ଡର ଅଧିକାରୀ ଏବଂ କର୍ମଚାରୀ ଏହି ସଫେଇ ଅଭିଯାନରେ ଅଂଶଗ୍ରହଣ କରିଥିଲେ | ଏତଦ ବ୍ୟତୀତ ଖଣ୍ଡଗିରି ବିହାର ଉନ୍ନୟନ ସମିତି, ଖଣ୍ଡଗିରି ବୟସ୍କ ନାଗରିକ ମଞ୍ଚ, ଯୂଥ ଫର ସେବା, ଜୟଦେବ ପଥଚାରୀ କ୍ଲବ ଆଦି ଅନେକ ସାମାଜିକ ସଂଗଠନ ଏହି ସଫେଇ ଅଭିଯାନରେ ସାମିଲ ହେଇଥିଲେ | କେନ୍ଦ୍ରୀୟ ବିଦ୍ୟାଳୟର ଏନସିସି ଏବଂ ଭାରତ ସ୍କାଉଟ ଏବଂ ଗାଇଡ ସଦସ୍ୟ ମାନେ ମଧ୍ୟ ଏହି କାର୍ଯ୍ୟକ୍ରମରେ ଆନ୍ତରିକତା ସହ ଭାଗ ନେଇ ସାମିଲ ହେଇଥିଲେ ଆଉ ଏକ ଘଣ୍ଟା ଶ୍ରମଦାନ କରିଥିଲେ |
ଏକ ତାରିଖ – ଏକ ଘଣ୍ଟା – ଏକା ସଙ୍ଗେ ବିଷୟ ବସ୍ତୁ ଉପରେ ଆଧାରିତ ଏହି ବୃହତ ସଫେଇ କାର୍ଯ୍ୟକ୍ରମରେ ୬୦୦ ରୁ ଅଧିକ ସ୍ଵେଚ୍ଛାସେବୀ ଅଂଶଗ୍ରହଣ କରିଥିଲେ | ଏହି ବୃହତ ସଫେଇ ଅଭିଯାନକୁ ସ୍ଥାନୀୟ ବାସିନ୍ଦା ଏବଂ ଉପସ୍ଥିତ ପର୍ଯ୍ୟଟକମାନେ ଭୂୟସୀ ପ୍ରଶଂସା କରିଥିଲେ |
RoM
(Visitor Counter : 9
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ମେ ୧ ରୁ ୩ ପର୍ଯ୍ୟନ୍ତ ମାଳଦ୍ୱୀପ ଗସ୍ତ କରିବେ
ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ମେ ୧ ରୁ ୩ , ୨୦୨୩ ପର୍ଯ୍ୟନ୍ତ ମାଳଦ୍ୱୀପକୁ ଅଧିକାରିକ ଗସ୍ତ କରିବେ ।
ଏହି ଗସ୍ତ ସମୟରେ ଶ୍ରୀ ରାଜନାଥ ସିଂହ ତାଙ୍କ ମାଳଦ୍ୱୀପ ପ୍ରତିପକ୍ଷ ସୁଶ୍ରୀ ମାରିଆ ଅହମ୍ମଦ ଦିଦି ଏବଂ ବୈଦେଶିକ ମନ୍ତ୍ରୀ ଶ୍ରୀ ଅବଦୁଲ୍ଲା ଶାହିଦଙ୍କ ସହ ଦ୍ୱିପାକ୍ଷିକ ଆଲୋଚନା କରିବେ । ବିଚାର ବିମର୍ଶ ସମୟରେ ଦୁଇ ଦେଶ ମଧ୍ୟରେ ପ୍ରତିରକ୍ଷା ସମ୍ପର୍କ ସମ୍ବନ୍ଧିତ ସମସ୍ତ କ୍ଷେତ୍ରର ସମୀକ୍ଷା କରାଯିବ । ପ୍ରତିରକ୍ଷା ମନ୍ତ୍ରୀ ମଧ୍ୟ ମାଳଦ୍ୱୀପର ରାଷ୍ଟ୍ରପତି ଶ୍ରୀ ଇବ୍ରାହିମ ମହମ୍ମଦ ସୋଲିହଙ୍କ ସହିତ ସାକ୍ଷାତ କରିବେ ।
ମିତ୍ର ରାଷ୍ଟ୍ର ତଥା ଏହି ଅଞ୍ଚଳର ଅଂଶୀଦାର ମାନଙ୍କ ଦକ୍ଷତା ବୃଦ୍ଧି ପାଇଁ ଭାରତର ପ୍ରତିବଦ୍ଧତାକୁ ଦୃଷ୍ଟିରେ ରଖି ଶ୍ରୀ ରାଜନାଥ ସିଂହ ମାଳଦ୍ୱୀପ ଜାତୀୟ ପ୍ରତିରକ୍ଷା ବାହିନୀକୁ ଗୋଟିଏ ଫାଷ୍ଟ ପାଟ୍ରୋଲିଂ ଭେସେଲ୍ ସିପ୍  ଏବଂ ଏକ ଲ୍ୟାଣ୍ଡିଂ କ୍ରାଫ୍ଟ ଉପହାର ଆକାରରେ ପ୍ରଦାନ କରିବେ । ତାଙ୍କ ରହଣୀ ସମୟରେ , ସେ ଦେଶରେ ଚାଲିଥିବା ପ୍ରକଳ୍ପ ସ୍ଥଳ ଗୁଡିକୁ ମଧ୍ୟ ଗସ୍ତ କରିବେ ଏବଂ ପ୍ରବାସୀ ଭାରତୀୟ ମାନଙ୍କ ସହିତ ଆଲୋଚନା କରିବେ । ପ୍ରତିରକ୍ଷା ମନ୍ତ୍ରୀଙ୍କର ମାଳଦ୍ୱୀପ ଗସ୍ତ ଦୁଇ ଦେଶ ମଧ୍ୟରେ ବନ୍ଧୁତ୍ୱର ପ୍ରଗାଢ଼ ସମ୍ବନ୍ଧ ନିର୍ମାଣରେ ଏକ ମହତ୍ତ୍ୱପୂର୍ଣ୍ଣ ମାଇଲ୍ ଖୁଂଟ ସାବ୍ୟସ୍ତ ହେବ ।
ସାମୁଦ୍ରିକ ସୁରକ୍ଷା, ଆତଙ୍କବାଦ, ଉଗ୍ରବାଦକରଣ, ସାମୁଦ୍ରିକ ଡକାୟତି, ଚାଲାଣ, ସଂଗଠିତ ଅପରାଧ ଏବଂ ପ୍ରାକୃତିକ ବିପର୍ଯ୍ୟୟ ଗୁଡିକ ସମେତ ସହଭାଗୀ ଆହ୍ୱାନ ଗୁଡିକର ମୁକାବିଲା କରିବା ପାଇଁ ଭାରତ ଏବଂ ମାଳଦ୍ୱୀପ ଏକାଠି ହୋଇ କାର୍ଯ୍ୟ କରୁଛନ୍ତି । ଭାରତର ‘ପଡ଼ୋଶୀ ପ୍ରଥମ’ ନୀତି ସହିତ ସାଗର  ଦୃଷ୍ଟିକୋଣ ଏବଂ ମାଳଦ୍ୱୀପର ‘ଭାରତ ପ୍ରଥମ ’ ନୀତି ମାଧ୍ୟମରେ ମିଳିତ ଭାବରେ ଭାରତ ମହାସାଗର ମଧ୍ୟରେ ଦକ୍ଷତା ବିକାଶ ପାଇଁ କାର୍ଯ୍ୟ କରିବାର ଇଚ୍ଛା ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡବ୍ଲ୍ୟୁଜି ୨୦୨୨ ରେ ୫୧ କିଲୋଗ୍ରାମ ପୁରୁଷ ବକ୍ସିଂରେ ସ୍ୱର୍ଣ୍ଣ ପଦକ ଜିତିଥିବାରୁ ଅମିତ ପାଙ୍ଗଲଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟଗୋଷ୍ଠୀ କ୍ରୀଡା ୨୦୨୨ ରେ ୫୧ କିଲୋଗ୍ରାମ ପୁରୁଷ ବକ୍ସିଂରେ ସ୍ୱର୍ଣ୍ଣ ପଦକ ଜିତିଥିବାରୁ ଅମିତ ପାଙ୍ଗଲଙ୍କୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆମର ପଦକ ତାଲିକାରେ ଏକ ସମ୍ମାନଜନକ ଯୋଗଦାନ ପାଇଁ ତାରକା ଅମିତ ପାଙ୍ଗଲଙ୍କୁ ଧନ୍ୟବାଦ । ସେ ଆମର ସବୁଠାରୁ ପ୍ରଶଂସନୀୟ ଏବଂ କୁଶଳୀ ବକ୍ସରମାନଙ୍କ ମଧ୍ୟରୁ ଜଣେ, ଯିଏ ସର୍ବୋଚ୍ଚ ଚତୁରତା ପ୍ରଦର୍ଶନ କରିଛନ୍ତି । ସ୍ୱର୍ଣ୍ଣ ପଦକ ଜିତିବା ପାଇଁ ମୁଁ ତାଙ୍କୁ ଅଭିନନ୍ଦନ ଜଣାଉଛି ଏବଂ ଭବିଷ୍ୟତ ପାଇଁ ତାଙ୍କୁ ବହୁତ ଶୁଭେଚ୍ଛା ଜଣାଉଛି । #Cheer4India”
HS
(
ପ୍ରତିରକ୍ଷା ମନ୍ତ୍ରଣାଳୟ
21ତମ କାରଗିଲ ବିଜୟ ଦିବସ ଅବସରରେ ଜାତୀୟ ଯୁଦ୍ଧ ସ୍ମାରକୀରେ ଶହୀଦମାନଙ୍କୁ ଶ୍ରଦ୍ଧାଞ୍ଜଳି ଜଣାଇଲେ ପ୍ରତିରକ୍ଷା ମନ୍ତ୍ରୀ ରାଜନାଥ ସିଂ
21ତମ କାରଗିଲ ଦିବସ ଅବସରରେ ଆଜି  କେନ୍ଦ୍ର ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ ଜାତୀୟ ଯୁଦ୍ଧ ସ୍ମାରକୀରେ ଶହୀଦମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ତାଙ୍କ ସହ କେନ୍ଦ୍ର ପ୍ରତିରକ୍ଷା ରାଷ୍ଟ୍ରମନ୍ତ୍ରୀ ଶ୍ରୀ ଶ୍ରୀପଦ ନାଏକ, ପ୍ରତିରକ୍ଷା ମୁଖ୍ୟ ତଥା ସାମରିକ ବ୍ୟାପାର ସଚିବ ଜେନେରାଲ ବିପିନ ରାୱତ, ସ୍ଥଳସେନା ଅଧ୍ୟକ୍ଷ ଜେନେରାଲ ଏମ ଏମ ନରବଣେ, ନୌସେନା ଅଧ୍ୟକ୍ଷ ଆଡମିରାଲ କରମବୀର ସିଂ, ବାୟୁସେନା ଅଧ୍ୟକ୍ଷ ଏୟାରଚିଫ ମାର୍ଶଲ ଆର କେ ଏସ ଭଦୌରିଆ ମଧ୍ୟ ଶ୍ରଦ୍ଧାଞ୍ଜଳି ଜ୍ଞାପନ କରିଥିଲେ । 1999 ଆଜିର ଏହି ଦିନରେ ଭାରତୀୟ ସଶସ୍ତ୍ର ସେନା କାରଗିଲ ବିଜୟ ହାସଲ କରିଥିଲା । ଦେଶ ଏହି ଦିନଟିକୁ ଅତ୍ୟନ୍ତ ଗର୍ବ ଓ ସମ୍ମାନର ସହ ପାଳନ କରୁଛି ।
ପ୍ରତିରକ୍ଷା ମନ୍ତ୍ରୀ ଏହି ଅବସରରେ ଯୁଦ୍ଧ ସ୍ମାରକୀ ପରିଦର୍ଶକ ପୁସ୍ତିକାରେ ଏକ ବାର୍ତ୍ତା ମଧ୍ୟ ଉଲ୍ଲେଖ କରିଛନ୍ତି । ତାହା ହେଉଛି “ଆଜି କାରଗିଲ ବିଜୟ ଦିବସ ଅବସରରେ ମାତୃଭୂମିର ରକ୍ଷା ପାଇଁ ଶତ୍ରୁ ସହ ସଂଗ୍ରାମ କରି ପ୍ରାଣ ବିସର୍ଜନ କରିଥିବା ଭାରତୀୟ ସଶସ୍ତ୍ର ସେନାର ବୀର ସୈନିକମାନଙ୍କୁ ମୁଁ ପ୍ରଣାମ ଜଣାଉଛି । ସେମାନଙ୍କ ଅଦମ୍ୟ ସାହସ ଓ ସଂକଳ୍ପକୁ ଦେଶବାସୀ ସଦାସର୍ବଦା ମନେରଖିବା ସହ ସେମାନଙ୍କ ମହାନ ଆତ୍ମୋତ୍ସର୍ଗ ପ୍ରେରଣା ଯୋଗାଇବ” । କାର୍ଗିଲ ବିଜୟ ଦିବସ କେବଳ ଏକ ସାମାନ୍ୟ ଦିନ ନୁହେଁ, ବରଂ ଆମ ଦେଶର ବୀର ସୈନିକମାନଙ୍କ ସୌର୍ଯ୍ୟର ପ୍ରତୀକ ବୋଲି ସେ କହିଛନ୍ତି । ଭାରତୀୟ ସେନାର ବୀର ସୈନିକମାନେ ଅଲଂଘ୍ୟ ଦୁର୍ଗମ ଗିରିପଥ ପ୍ରତିକୂଳ ପାଗ ସତ୍ଵେ ବାୟୁସେନାର ସହାୟତା ନେଇ ଶତ୍ରୁକୁ ପରାସ୍ତ କରିବାରେ ସକ୍ଷମ ହୋଇଥିଲେ । ଏହି ସ୍ମରଣୀୟ ମୁହୂର୍ତ୍ତରେ ଦେଶ ଏହି ବୀର ଶହୀଦମାନଙ୍କ ସ୍ମୃତିଚାରଣ କରୁଛି । ପ୍ରତିରକ୍ଷା ମନ୍ତ୍ରଣାଳୟ ସଚିବ ଡଃ ଅଜୟ କୁମାର ଓ ଅନ୍ୟାନ୍ୟ ସାମରିକ ଓ ବେସାମରିକ ଅଧିକାରିଗଣ ଏହି ଅବସରରେ ଉପସ୍ଥିତ ଥିଲେ ।
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ଜୁନ ୧୨ରୁ ୨୦ମଧ୍ୟରେ ଏନସିପିସିଆର ପକ୍ଷରୁ ପାଳିତ ହେବ ଶିଶୁ ଶ୍ରମିକ ଉଚ୍ଛେଦ ସପ୍ତାହ
ଶ୍ରମିକଭାବେ ନିୟୋଜିତ ଦେଶବ୍ୟାପୀ ୭୫ଟି ସ୍ଥାନରେ ଶିଶୁମାନଙ୍କୁ ଉଦ୍ଧାର ଅଭିଯାନ କରାଯିବ
ଜାତୀୟ ଶିଶୁ ଅଧିକାର ସୁରକ୍ଷା ଆୟୋଗ  ଆସନ୍ତା୧୨ରୁ ୨୦ତାରିଖ ମଧ୍ୟରେ ଶିଶୁ ଶ୍ରମିକ ଉଚ୍ଛେଦ ସପ୍ତାହ ପାଳନ କରୁଛି । ଶିଶୁ ଶ୍ରମିକ ବିରୁଦ୍ଧରେ ବିଶ୍ୱବ୍ୟାପୀ ହେଉଥିବା ଅଭିଯାନ ଦୃଷ୍ଟିରୁ ସ୍ୱାଧୀନତାର ୭୫ତମ ବାର୍ଷିକୀ ପାଳନ ଅବସରରେ ଦେଶର ୭୫ଟି ବିଭିନ୍ନ ଜିଲ୍ଲାରେ ଶିଶୁ ଶ୍ରମିକ ସମସ୍ୟା ଓ ଏହାର ନିରାକରଣ ପ୍ରତି ଦୃଷ୍ଟି ଦେବା ପରିପ୍ରେକ୍ଷୀରେ ଏହା କରାଯାଉଛି ।
ଏହାକୁ ଦୃଷ୍ଟିରେ ରଖି ୧୨ରୁ ୨୦ଜୁନ ମଧ୍ୟରେ ଦେଶରେ ୭୫ଟି ସ୍ଥାନରେ ଯେଉଁଠାରେ ଶିଶୁମାନେ ଶ୍ରମିକ ବା ରଦି ଓ ଅଟୋମୋବାଇଲ ବଜାରରେ କାର୍ଯ୍ୟରତ, ସେଠାରେ ଉଦ୍ଧାର କାର୍ଯ୍ୟ କରାଯିବ । ରାଜ୍ୟ ଆୟୋଗ ଭଳି କର୍ତ୍ତୃପକ୍ଷ, ଜିଲ୍ଲା କର୍ତ୍ତୃପକ୍ଷ, ଶିଶୁ କଲ୍ୟାଣ କମିଟି, ଡିଏଲଏସ, ଚାଇଲ୍ଡ ଲାଇନ, ପୁଲିସ/ଏସ୍ଜେପିୟୁ ଶ୍ରମ ବିଭାଗ ଓ ଅନ୍ୟାନ୍ୟ ସହଯୋଗୀ ଅଂଶୀଦାର ସେମାନଙ୍କୁ ଉଦ୍ଧାର କରିବେ ।
ଏହି ଉଦ୍ଧାର ଅଭିଯାନ ନିମନ୍ତେ ଆଭାସୀ ବୈଠକ, ଦୃଶ୍ୟସ୍ରାବ୍ୟ ସମ୍ମିଳନୀ ଜିଲ୍ଲା ମାଜିଷ୍ଟ୍ରେଟ, ଏସସିପିଆର ଅଧିକାରୀ, ଚାଇଲ୍ଡ ଲାଇନ ଓ ଅନ୍ୟାନ୍ୟ ସହଯୋଗୀମାନଙ୍କ ସହ ଅନୁଷ୍ଠିତ ହୋଇଛି । ଏଥିରେ ଶିଶୁ ଶ୍ରମିକ ଉଚ୍ଛେଦ ସପ୍ତାହରେ କରାଯିବାକୁ ଥିବା ଉଚ୍ଛେଦ ଅଭିଯାନ ସମ୍ପର୍କରେ ଅବଗତ କରାଯାଇଛି । ୧୮ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ୮୦୦ରୁ ଅଧିକ କର୍ମଚାରୀ ବୈଠକରେ ଅଂଶଗ୍ରହଣ କରିବେ ।
ବିଭିନ୍ନ ଶିଶୁ ସୁରକ୍ଷା ଆଇନଗତ ଦିଗକୁ ଧ୍ୟାନ ରଖି ଏନସିପିସିଆର ଶିଶୁମାନଙ୍କ ଉଦ୍ଧାର ଓ ଉଦ୍ଧାର ପର କାର୍ଯ୍ୟକୁ ନେଇ ଏକ ଏସଓପି ନିର୍ଦ୍ଧାରଣ କରିଛି ।
ଶିଶୁ ଶ୍ରମିକ ମକଦ୍ଦମାର ଶୀକାର ହେଉଥିବା ପିଲାମାନଙ୍କ ମାମଲାର ତଦନ୍ତ ଓ ପୁନର୍ବାସ ସଂକ୍ରାନ୍ତ ବିଭିନ୍ନ ନିୟମାବଳୀକୁ ସରଳ କରିବା ପାଇଁ ଚେଷ୍ଟା କରାଯାଇଛି ।
ଏନସିପିସିଆର ବାଲ ସ୍ୱରାଜ ପୋର୍ଟାଲରେ ଆୟୋଗ ଶିଶୁଶ୍ରମିକ ଓ ସେମାନଙ୍କ ଉଦ୍ଧାର ସଂକ୍ରାନ୍ତରେ ଏକ ପୁସ୍ତକ ଲିଙ୍କ ତିଆରି ଉଦ୍ୟମ ପ୍ରକ୍ରିୟା ମଧ୍ୟ ଆରମ୍ଭ କରିଛନ୍ତି ।
ଜାତୀୟ ଶିଶୁ ଅଧିକାର ସୁରକ୍ଷା ଆୟୋଗ ଭାରତ ସରକାରଙ୍କ ଏକ ବୈଧାନିକ ସଂସ୍ଥା ଯାହା ଶିଶୁ ଅଧିକାର ସୁରକ୍ଷା ଆୟୋଗ  ଆଇନ ୨୦୦୫ର ଧାରା-୩ ଅଧୀନରେ ଶିଶୁ ସୁରକ୍ଷା ଅଧିକାର ଓ ତତ୍ସଂଲଗ୍ନ ବିଷୟଗୁଡିକ ପାଇଁ ସୃଷ୍ଟି ହୋଇଛି । ସିପିସିଆର ଆଇନ ୨୦୦୫ଧାରା -୧୩ ଅଧୀନରେ ଅବହେଳିତ ଶିଶୁମାନଙ୍କ ସୁରକ୍ଷା ଅଧିକାର ସମ୍ପର୍କରେ କୁହାଯାଇଛି । ଏହାଛଡା ଆୟୋଗ ଉପରେ ବାଳ ଅପରାଧ  ଆଇନ ୨୦୧୫, ମୁକ୍ତ ଓ ବାଧ୍ୟତାମୂଳକ ଶିକ୍ଷା ଅଧିକାର ୨୦୦୯ ଓ ଶିଶୁଙ୍କୁ ଯୌନ ଅପରାଧ ବିରୁଦ୍ଧରେ ସୁରକ୍ଷା ଆଇନ ୨୦୧୨ର ନିରୀକ୍ଷଣ ପାଇଁ ମଧ୍ୟ କ୍ଷମତା ନ୍ୟସ୍ତ କରାଇଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ
ଦେଶବ୍ୟାପି ଟିକାକରଣ ଅଭିଯାନ ଅନ୍ତର୍ଗତ ଏପର୍ଯ୍ୟନ୍ତ ୪୩.୫୧ କୋଟି ଟିକା ଡୋଜ ପ୍ରଦାନ କରାଯାଇଛି
ଏପର୍ଯ୍ୟନ୍ତ ସାରା ଦେଶର ସମୁଦାୟ ସୁସ୍ଥ ସଂଖ୍ୟା ୩,୦୫,୭୯,୧୦୬ ରହିଛି ।
ଆରୋଗ୍ୟ ହାର ବର୍ତ୍ତମାନ ୯୭.୩୫% ରହିଛି ।
ଗତ ୨୪ ଘଣ୍ଟାରେ ୩୫,୯୬୮ ରୋଗୀ ସୁସ୍ଥ ହୋଇଛନ୍ତି ।
ଗତ ୨୪ ଘଣ୍ଟାରେ ଦେଶରେ ୩୯,୩୬୧ ନୂଆ ମାମଲା ଚିହ୍ନଟ ହୋଇଛି ।
ଭାରତର ସକ୍ରିୟ ମାମଲା ସଂଖ୍ୟା ବର୍ତ୍ତମାନ ୪,୧୧,୧୮୯ ରହିଛି ।
ସକ୍ରିୟ ମାମଲା ସଂଖ୍ୟା ସମୁଦାୟ ମାମଲାର ୧.୩୧% ରହିଛି ।
ସାପ୍ତାହିକ ପଜିଟିଭ ହାର ୫%ରୁ କମ ରହିଛି, ବର୍ତ୍ତମାନ ଏହା ୨.୩୧% ରହିଛି ।
ଦୈନିକ ପଜିଟିଭ ହାର ୩.୪୧% ରହିଛି, ଏହା ୫% ତଳକୁ ରହିଛି ।
ପରୀକ୍ଷଣ ଦକ୍ଷତା ବେଶ ବୃଦ୍ଧି ପାଇଛି- ସମୁଦାୟ ୪୫.୭୪ କୋଟି ପରୀକ୍ଷଣ ହୋଇଛି ।
(SR
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୦୦୧ ସଂସଦ ଆକ୍ରମଣରେ ସହିଦମାନଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୦୧ ସଂସଦ ଆକ୍ରମଣରେ ସହିଦମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“୨୦୦୧ ସଂସଦ ଆକ୍ରମଣରେ ସହିଦମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କଲି । ଆମେ କେବେ ବି ସେମାନଙ୍କ ସେବା, ବୀରତ୍ୱ ଓ ବଳିଦାନକୁ ଭୁଲି ପାରିବା ନାହିଁ ।”
SR
(
ଅର୍ଥ ମନ୍ତ୍ରଣାଳୟ
ଅଟଳ ପେନସନ ଯୋଜନା  ପୂରଣ କଲା ପାଞ୍ଚବର୍ଷ
• ପାଞ୍ଚବର୍ଷ ଭିତରେ ସଫଳ ପ୍ରବର୍ତ୍ତନ ପରେ ଅଟଳ ପେନସନ୍ ଯୋଜନାରେ 2.23 କୋଟି ପଞ୍ଜିକରଣ ସହ ଏକ ବିରଳ କୀର୍ତ୍ତିମାନ ହାସଲ
ଭାରତ ସରକାରଙ୍କ ଅନ୍ୟତମ ଫ୍ଲାଗସିପ୍ ସାମାଜିକ ନିରାପତ୍ତା କାର୍ଯ୍ୟକ୍ରମ “ଅଟଳ ପେନସନ୍ ଯୋଜନା”  ସଫଳ ଭାବେ ଦେଶରେ ପ୍ରବର୍ତ୍ତନ ହେବାର ପାଞ୍ଚବର୍ଷ ପୂରଣ ହୋଇଛି । 2015 ମସିହା ମେ 09 ତାରିଖ ଦିନ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହି କାର୍ଯ୍ୟକ୍ରମର ଶୁଭାରମ୍ଭ କରିଥିଲେ । ବୃଦ୍ଧାବସ୍ଥାରେ ଉପାର୍ଜନ ନିରାପତ୍ତା ପ୍ରଦାନ କରିବା, ବିଶେଷ କରି ଅସ୍ୱୀକୃତ କ୍ଷେତ୍ରରେ କାର୍ଯ୍ୟ କରୁଥିବା ଶ୍ରମିକମାନଙ୍କ ପାଇଁ ଏଭଳି ସୁବିଧା ଯୋଗାଇ ଦେବା ଉଦ୍ଦେଶ୍ୟରେ ଏପିୱାଇ ପ୍ରବର୍ତ୍ତନ କରାଯାଇଥିଲା । ଏହି ଯୋଜନା ମାଧ୍ୟମରେ ସରକାର 60 ବର୍ଷ ଆୟୁ ପୂର୍ଣ୍ଣ କରିଥିବା ଶ୍ରମିକମମାନଙ୍କୁ ସର୍ବନିମ୍ନ ପେନସନ୍ ପ୍ରଦାନର ବ୍ୟବସ୍ଥା କରିଛନ୍ତି । ଏହି ଯୋଜନା ଦେଶର 2.23 କୋଟି ଶ୍ରମିକଙ୍କୁ ପେନସନ୍ ପ୍ରଦାନର ବ୍ୟବସ୍ଥା କରିସାରିବା ପରେ ସୁଦ୍ଧା ଅପ୍ରତିଦ୍ୱନ୍ଦୀ ଭାବେ ଲୋକପ୍ରିୟ ରହିଆସିଛି । ଦେଶରେ ଦ୍ରୁତି ଗତିରେ ବୃଦ୍ଧି ପାଉଥିବା ବାର୍ଦ୍ଧକ୍ୟ ଲୋକସଂଖ୍ୟା ଭଳି ଚାଲେଞ୍ଜର ମୁକାବିଲା କରିବା ପାଇଁ ଏହା ଏକ ବିରାଟ ପଦକ୍ଷେପ । ଏହି ଯୋଜନାରେ ଏଭଳି ବିପୁଳ ପଞ୍ଜିକରଣ ସତ୍ତ୍ୱେ, ସାରା ଦେଶରେ ଏହି ଯୋଜନାକୁ ବ୍ୟାପକ ଭାବେ ପ୍ରବର୍ତ୍ତନ କରାଯାଇଛି ଏବଂ ଦେଶର ସମସ୍ତ ରାଜ୍ୟ ଓ କେନ୍ଦ୍ରଶାସିତ କ୍ଷେତ୍ର ଏହାକୁ ଆପଣାଇଛନ୍ତି । ଏଥିରେ ପୁରୁଷ ଏବଂ ମହିଳା ପଞ୍ଜିକରଣ ଅନୁପାତ 57:43 ବୋଲି ଜଣାପଡ଼ିଛି ।
ଅଟଳ ପେନସନ ଯୋଜନାର ବିଗତ ପାଞ୍ଚବର୍ଷର ସଫଳ ଯାତ୍ରା ଅତି ଉଲ୍ଲେଖନୀୟ ରହିଛି ଏବଂ 9 ମେ, 2020 ସୁଦ୍ଧା ଏଥିରେ ମୋଟ 2,23,54,028 ଜଣ ବ୍ୟକ୍ତି ସାମିଲ ହୋଇଛନ୍ତି । ଏହି ଯୋଜନା ଶୁଭାରମ୍ଭ ହେବାର ପ୍ରଥମ ଦୁଇ ବର୍ଷରେ ଏଥିରେ ପ୍ରାୟ 50 ଲକ୍ଷ ହିତାଧିକାରୀ ନାମ ପଞ୍ଜିକରଣ କରିଥିଲେ ଏବଂ ତୃତୀୟ ବର୍ଷ ଏହା ଦ୍ୱିଗୁଣିତ ହୋଇ ଏକ କୋଟି ଛୁଇଁଥିଲା । ଚତୁର୍ଥ ବର୍ଷ ଏହା 1.50 କୋଟି ହିତାଧିକାରୀ ସଂଗ୍ରହ ଲକ୍ଷ୍ୟ ହାସଲ କରିଥିଲା । ଗତ ଆର୍ଥିକ ବର୍ଷରେ ଏଥିରେ ମୋଟ 70 ଲକ୍ଷ ନୂଆ ଉପଭୋକ୍ତା ସାମିଲ ହୋଇଛନ୍ତି ।
ପେନସନ୍ ଫଣ୍ଡ୍ ନିୟାମକ ଏବଂ ବିକାଶ ପ୍ରାଧିକରଣ  ର ଅଧ୍ୟକ୍ଷ ଶ୍ରୀ ସୁପ୍ରତିମ ବନ୍ଦୋପାଧ୍ୟାୟ ଯିଏକି ଅଟଳ ପେନସନ୍ ଯୋଜନା ପରିଚାଳନା ଦାୟିତ୍ୱରେ ଅଛନ୍ତି, ସେ ଏହି ଯୋଜନାର ଜୟଯାତ୍ରା ସଂପର୍କରେ ମତ ପୋଷଣ କରି କହିଛନ୍ତି, “ ସରକାରୀ ଓ ଘରୋଇ ବ୍ୟାଙ୍କ, କ୍ଷେତ୍ରୀୟ ଗ୍ରାମ୍ୟ ବ୍ୟାଙ୍କ, ପେମେଣ୍ଟ ବ୍ୟାଙ୍କ, ସ୍ମଲ୍ ଫାଇନାନ୍ସ ବ୍ୟାଙ୍କ୍, ଡ଼ାକ ବିଭାଗ ଓ ରାଜ୍ୟ ସ୍ତରରେ ବ୍ୟାଙ୍କର୍ସ କମିଟିମାନେ ଯୋଗାଇ ଦେଇଥିବା ସହଯୋଗ ଫଳରେ ସମାଜର ସବୁଠାରୁ ଦୁର୍ବଳ ଏବଂ ଆପଦାଗ୍ରସ୍ତ ବର୍ଗଙ୍କୁ ଏହି ଯୋଜନାରେ ସାମିଲ କରିବା କାର୍ଯ୍ୟ ମୁଖ୍ୟତଃ ସମ୍ଭବପର ହୋଇପାରିଛି ।”
ଅଟଳ ପେନସନ୍ ଯୋଜନା ଯେକୌଣସି ଭାରତୀୟ ନାଗରିକ ଯାହାଙ୍କର ଆୟୁସୀମା 18 ଠାରୁ 40 ବର୍ଷ ମଧ୍ୟରେ ହୋଇଥିବ ଏବଂ ତାଙ୍କର ଗୋଟିଏ ବ୍ୟାଙ୍କ୍ ଜମାଖାତା ଥିବ ସେ ଚାହିଁଲେ ଏଥିରେ ନିଜ ନାମ ସାମିଲ କରିପାରିବେ । ଏହା ବିଶେଷତ୍ୱ ହେଲା ଏଥିରୁ ମୁଖ୍ୟତଃ ତିନିପ୍ରକାର ସୁଫଳ ମିଳିପାରିବ । ପ୍ରଥମତଃ, ଏହା ସର୍ବନିମ୍ନ ଗ୍ୟାରେଣ୍ଟିଯୁକ୍ତ ପେନସନ୍ 1000 ଟଙ୍କା ଠାରୁ 5000 ଟଙ୍କା ପର୍ଯ୍ୟନ୍ତ ସୁନିଶ୍ଚିତ କରିବ ଯାହାକି 60 ବର୍ଷ ପୂରଣ ହେବା ମାତ୍ରେ ହିତାଧିକାରୀ ପାଇପାରିବେ । ଦ୍ୱିତୀୟତଃ, ଏଭଳି ପେନସନ୍ ରାଶି ହିତାଧିକାରୀଙ୍କ ମୃତ୍ୟୁ ଘଟିଲେ ତାଙ୍କର ପତ୍ନୀ ଜୀବନସାରା ପାଇପାରିବେ ଏବଂ ତୃତୀୟତଃ, ଉଭୟ ହିତାଧିକାରୀ ଓ ତାଙ୍କର ପତ୍ନୀଙ୍କର ଯଦି ମୃତ୍ୟୁ ହୁଏ,ତେବେ ପେନସନ୍ କର୍ପସର ସମସ୍ତ ଟଙ୍କା ତାଙ୍କର ନୋମିନିଙ୍କୁ ମିଳିବ ।
ପିଏଫଆରଡ଼ିଏ ଅଧ୍ୟକ୍ଷ  କହିଛନ୍ତି ଯେ “ଆଗକୁ ଆଗେଇ ଆମ ସମ୍ମୁଖରେ ଆମେ ଗୋଟିଏ ମାନବୀୟ କାର୍ଯ୍ୟ ସଂପାଦନ କରିବୁ । ତାହା ହେଲା ଏହି ପେନସନ୍ କଭରେଜ ବୃଦ୍ଧି । କାରଣ ଏବେସୁଦ୍ଧା ଯୋଗ୍ୟ ନାଗରିକମାନଙ୍କ ମଧ୍ୟରୁ ମାତ୍ର ପାଞ୍ଚ ପ୍ରତିଶତ ଏପିୱାଇରେ ସାମିଲ ହୋଇଛନ୍ତି । ସେଥିପାଇଁ ଆମେ ନିରବଚ୍ଛିନ୍ନ ଭାବେ ସକାରାତ୍ମକ ପଦକ୍ଷେପ ଗ୍ରହଣ ପୂର୍ବକ ଏଥିରେ ବ୍ୟାପକ ବୃଦ୍ଧି ଘଟାଇବୁ ଯଦ୍ୱାରା ଯେକୌଣସି ଅପ୍ରତ୍ୟାଶିତ ପରିଦୃଶ୍ୟକୁ ସହଜରେ ହିତାଧିକାରୀମାନେ ସାମ୍ନା କରିପାରିବେ ।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉଡାନ୍ ଯୋଜନାର ୬ ବର୍ଷର ଉପଲବ୍ଧିକୁ ପ୍ରଧାନମନ୍ତ୍ରୀଙ୍କ ମାନ୍ୟତା
ଆଞ୍ଚଳିକ ସଂଯୋଗୀକରଣ ଯୋଜନା ବା ରିଜିଓନାଲ କନେକ୍ଟିଭିଟି ସ୍କିମ୍  ଉଡାନ୍ ଯୋଗେ ୬ ବର୍ଷ ପୂର୍ବେ ଶିମଲାକୁ ଦିଲ୍ଲୀ ସହ ସଂଯୋଗ କରି ବିମାନ ଉଡ଼ାଣ କରିଥିବା ନେଇ ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ପକ୍ଷରୁ ଏକ ଟୁଇଟ କରାଯାଇଛି । ଆଜି ୪୭୩ ରୁଟ୍ ଏବଂ ୭୪ କାର୍ଯ୍ୟକ୍ଷମ ଏୟାରପୋର୍ଟ, ହେଲିପୋର୍ଟ ଏବଂ ୱାଟର ଏରୋଡ୍ରମ୍ ଭାରତୀୟ ବିମାନ ଚଳାଚଳ କ୍ଷେତ୍ର ପାଇଁ ଏକ ଗେମ୍-ଚେଞ୍ଜର ହୋଇପାରିଛି ବୋଲି ଟୁଇଟରେ ଉଲ୍ଲେଖ କରାଯାଇଛି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏହା ଉପରେ ପ୍ରତିକ୍ରିୟା ଦେଇ କହିଛନ୍ତି, ଗତ ୯ ବର୍ଷରେ ଭାରତର ବିମାନ ଚଳାଚଳ କ୍ଷେତ୍ରରେ ବଡ଼ ପରିବର୍ତ୍ତନ ଆସିଛି । ବିମାନବନ୍ଦରଗୁଡ଼ିକର ଆଧୁନିକୀକରଣ କରାଯାଇଛି, ନୂଆ ବିମାନବନ୍ଦର ନିର୍ମାଣ ଦ୍ରୁତଗତିରେ ହେଉଛି ଏବଂ ରେକର୍ଡ ସଂଖ୍ୟାରେ ଲୋକ ଉଡ଼ାଣ କରୁଛନ୍ତି । ଏହି ବର୍ଦ୍ଧିତ ଯୋଗାଯୋଗ ବାଣିଜ୍ୟ ଏବଂ ପର୍ଯ୍ୟଟନକୁ ବେଶ୍ ପ୍ରୋତ୍ସାହିତ କରିଛି ।
SR
(